Arturo Sánchez Cidrás

**Arturo Sánchez Cidrás**, nado en Loira (Seixo, Marín) o 22 de xullo de 1950, é un profesor e escritor galego.

O 23 de novembro de 2024 o Concello de Bueu declarouno "Fillo Adoptivo" e publicou o libro de homenaxe *Arturo Sánchez Cidrás: bogando na cerna da historia*. 

## Traxectoria 
Fixo maxisterio na USC. Foi mestre en Seixo, Moaña, País Vasco e desde o curso 1979-1980 no CEIP A Pedra de Bueu, no que se xubilou en 2011, despois de máis de 20 anos de xefe de estudos e de promover a revista escolar *O Candil* (ISSN 1137-1994)*.

Foi profesor promotor e responsable da *Aula de Acuicultura* en concerto coa Consellería de Pesca desde 1988 ata 1995.

Participou na xestión e Control de Dirección, Produción e Realización da serie de 13 capítulos, dirixida por Valentín Carrera para TVG *Os viaxeiros da luz*. Tamén na elaboración do Plan de Aproveitamento Turístico de “La Vía de la Plata” como programador informático encargado da coordinación e tratamento estatístico da enquisa á demanda. Ministerio de transportes, Turismo y Comunicaciones, dirixido por Valentín Carrera.

Publicou artigos en *Diario de Pontevedra*, *Faro de Vigo*, e nas revistas *Os Galos* e *Aunios*.

Xestiona a web *Bueu: historias, contos, novidades, comunicados, achados...*

## Obras 
* *Cangas, Guía de la capital del Morrazo* (1987). Con Xosé Manuel González Barreiro, Xosé Ramón Bernández Pérez e Xosé Manuel Pazos Varela. Madrid: J. Bangueses. ISBN 84-398-9795-2.

* *A industria da pesca salgada. Os portos de Bueu e Beluso* (1998). Con Xosé M. Cerviño Meira, Xosé Manuel Fernández Aldegunde. Consellería de Pesca da Xunta de Galicia. ISBN 84-453-2315-6.
* *Travesía por tres momentos da historia de Bueu* (2017). Con Fructuoso Díaz García, Miguel Romaní Martínez, Pablo S. Otero Piñeyro Maseda e Xosé Manuel Cerviño Meira. Deputación de Pontevedra. 147 páxs. ISBN 978-8484574644.
* *Federico Ribas: Os trazos do medo* (2020). Con Xaime Toxo. Concello de Bueu. 
* *Bueu no exilio ruso* (2020). Concello de Bueu. 38 páxs. Prólogo de Xaime Toxo.
* *Ons. A illa que navega no tempo* (2021). Concello de Bueu. 173 páxs. Limiar de Xaime Toxo.
* *Biografías I. Bueu* (2022). Concello de Bueu. 156 páxs.
* *A escola pública en Bueu. Ensino primario* (2023). Concello de Bueu. 353 páxs. Limiar de Xaime Toxo.
* *Biografías II Bueu: Alcaldes para un pobo* *1812-2024* (2024). Concello de Bueu. 271 páxs. ISBN 978-84-09-60371-8.
* *Bueu outra maneira de soñar: Historia do cine e do teatro* (2024). Concello de Bueu. 237 páxs. ISBN 978-84-09-64016-4.
* *Os infinitos "onte" da palabra "hoxe" (Intrahistoria de BUEU)* (2025). Concello de Bueu. 395 páxs.

### Libros colectivos 
* *Cangas: Guía de la capital de Morrazo* (1987). Madrid: J. Bangueses.
* *A pesca no Concello de Cangas* (1991). Centro de Benestar Social do Concello de Cangas.
* *Federico Ribas: trazos do medo* (2020). Concello de Bueu.
* *Bueu no exilio ruso'' (2020). Concello de Bueu.

## Premios 
* 2003: Premio Vila de Bueu en Recoñecemento ó Labor Cultural "polo seu compromiso, dende hai décadas, pola defensa e a promoción do patrimonio histórico e cultural" de Bueu.

* 2015: I Premio Ermelo, do concello de Bueu pola “súa contribución á documentación da historia do Morrazo”.
* 2024: Fillo adoptivo de Bueu.

## Notas 
## Véxase tamén 
### Ligazóns externas 
* Web do autor
* Protagonista de Anacos de vida, TVG, 2019
* Nomeamento Fillo Adoptivo de Bueu, 2024